Ján Miloň

Ján Miloň (* 10. október 1969, Čadca) je slovenský automobilový pretekár. Pretekaniu sa začal venovať v roku 2000 a odvtedy prešiel väčšinu disciplín automobilového športu. Napokon zakotvil pri pretekoch automobilov do vrchu.

Začiatky v motošporte 
Ján Miloň začínal ako amatérsky jazdec, keď mal 30 rokov. Chcel si len jednoducho vyskúšať preteky, čo sa mu podarilo v roku 2001. Odjazdil ich na automobile VW Golf II 1,8 a skončil na druhom mieste. Následne odjazdil ešte tri preteky s rovankým autom a znova skončil druhý, respektíve tretí. Tak sa začal motošportu venovať hlbšie a dal si postaviť autokrosový špeciál.

Po dvoch rokoch v tejto kategórii sa rozhodol skúsiť inú kategóriu: preteky automobilov do vrchu, kde nehrozí toľko kolízií. V roku 2002 získal s automobilom Škoda Fabia titul majstra Slovenska v kategórii do 1400 cm³. Po roku prešiel k rally, kde začal s Peugeot 306, avšak hneď v prvých pretekoch mal vážnu nehodu. V 150 kilometrovej rýchlosti ho na horizonte vynieslo a narazil do stromu. Z nehody vyviazol aj so svojím spolujazdcom bez zranenia.

V rally si po Peugeote 306 vyskúšal automobily s pohonom všetkých kolies Ford Escort Cosworth a Škoda Octavia WRC. Miloň považoval za to pravé výkonný automobil v kombinácii s pohonom 4x4 za to pravé a zotrval pri takom tri roky. Potom dostal ponuku od nemeckého partnera jazdiť okruhy BMW Challenge Cup, kde zotrval rok. Následne prešiel k pretekom automobilov do vrchu a dodnes na tratiach pretekov automobilov do vrchu vystriedal automobily ako BMW Z4 GT3 či McLaren 650S GT3.

Jantar Team 
Meno Ján Miloň sa už niekoľko sezón spája s názvom Jantar Team, pod hlavičkou ktorého jazdí. Spoločnosť JANTAR TEAM s.r.o. naviazala v motošporte na tradíciu slovenského združenia MIP Racing Team, o.s. pod vedením pretekára a konateľa spoločnosti Jána Miloňa. Hlavnou činnosťou spoločnosti JANTAR TEAM s.r.o. je v súčasnosti motošport, rally, preteky automobilov do vrchu a na okruhoch a s tým súvisiaca reklamná činnosť. Spoločnosť okrem motošportu vyvíja obchodnú činnosť súvisiacu s výrobou a distribúciou vlastnej značky čistiacich prostriedkov značky Tatrapure vyrábanej na Slovensku.

História a úspechy 

 2000 – 2001Ján Miloň začína pretekať ako amatérsky jazdec v disciplíne autocross na vozidle VW Golf II. rady, 1,8 benzín a na prvých pretekoch obsadil 2. miesto.
 2002preteky automobilov do vrchu a získanie titulu majstra Slovenska v kubatúre do 1,4 na vozidle Škoda Fabia.
 2003 – 2005rally na vozidlách Peugeot 306, potom na vozidlách s pohonom všetkých štyroch kolies Ford EscortCosworth a Škoda Octavia WRC. Najväčším úspechom v tejto disciplíne bolo 3. miesto na Rally Prešov.
 2006okruhy BMW Challenge Cup kde sa Jánovi Miloňovi na okruhu v Brne podarilo obsadiť 4. a 5. miesto.
 2007preteky automobilov do vrchu, od roku 2010 na vozidle Škoda Fabia WRC, kde Ján Miloň získal nasledovné tituly:
 2008 – majster Slovenska v kategórii S+2000
 2013 – majster Slovenska 2013 v kategórii A a v triede A+2000
 2014 – titul majstra Slovenska v A + 2000 a 2. miesto v absolútnom poradí bez rozdielu tried
 2015 – 3. miesto v E1 + 2000 a 3. miesto v absolútnom poradí
 2016 – 4. miesto na Slovensku absolútnom poradí bez rozdielu tried, 3. miesto v absolútnom poradí v kategórii 1 – plechové autá,3. miesto v triede E1 atiež 3. miesto v triede E1+2000.

Prvý európsky šampionát (2017) 
Spoločnosť JANTAR TEAM s.r.o. zakúpila súťažné vozidlo BMW Z4 GT3 v poslednej špecifikácii z roku 2015. S týmto vozidlom Ján Miloň súťažil aj o titul majstra v európskom šampionáte. Toto vozidlo podľa kategorizácie FIA patrí do triedy GT, v ktorej súťažia vozidlá prémiových značiek ako je Mercedes, Aston Martin, Lamborghini, Ferrari a Porsche.

Majstrovstvá Európy pretekov automobilov do vrchu prebiehajú počas 12 závodov konajúcich sa v krajinách Francúzsko, Rakúsko, Španielsko, Portugalsko, Slovensko, Česko, Poľsko, Nemecko, Taliansko, Slovinsko, Čierna Hora, Bosna a Hercegovina.

Ján Miloň na svojom premiérovom európskom šampionáte, aj napriek slabšiemu vozidlu, dosahoval výborné výsledky a urobil v triede GT3 poriadny prievan, čím príjemne prekvapil svojich fanúšikov, ale zároveň tým potrápil svoju konkurenciu. Ján Miloň dokončil úspešne každý závod v tejto sezóne a podarilo sa mu dosiahnuť aj prvenstvo na pretekoch v poľskej Limanowej a v chorvátskom Buzete. V celkovom hodnotení európskeho šampionátu sa Ján Miloň s BMW Z4 GT3 udržal na úžasnom 2. mieste a zároveň získal titul majstra v slovenskom šampionáte rovnako v GT3 kategórii.

Sezóna 2018 
V sezóne 2018 sa Ján Miloň rozhodol pokračovať v európskom šampionáte pretekov automobilov do vrchu, avšak s novým závodným špeciálom. JANTAR TEAM a Ján Miloň si na tú sezónu pripravili McLaren 650s GT3, s ktorým chcel bojovať o titul majstra. Ako jediný slovenský jazdec reprezentoval Slovensko v seriáli FIA European Hill Climb Championship 2018. Spoločne s Jantar Teamom, mechanikmi JUKA motorsport a vozidlom McLaren 650 S GT3 dosiahli druhé miesto v skupine GT, ale aj triede GT3 a tretia priečka absolútneho poradia v rámci kategórie I.

Nasledovali preteky seriálu FIA EHCC 2018 v Taliansku a potom preteky Slovakia Baba 2018 na Pezinskej Babe. Miloň v spolupráci s McLarenom 650S GT3 dosiahli v sobotu na tretie miesto absolútneho slovenského poradia, v nedeľu tento výkon ešte o jednu priečku vylepšil. Patrilo mu aj prvé miesto v skupine GT a triede GT3, kde nemá žiadneho konkurenta.

Napokon boli úspešné aj preteky XXXV. Dobšinského kopca 2018, podujatia, ktoré je zaradené aj do seriálu FIA EHCC 2018. Druhé miesto v skupine GT, aj v triede GT3.

Sezóna 2019 
Ján Miloň odštartoval motoristickú sezónu 2019 hneď dvojicou víťazstiev na podujatí pod názvom 48. Internationales Rechbergrennen „Hill Climb Grand Prix of Austria“ 2019, ktoré bolo aj 2. kolom seriálu FIA European Hill Climb Championship, ale aj slovenských kopcových majstrovstiev.

Na štart sa v Rechbergu postavilo takmer 250 jazdcov z celej Európy. Miloň predviedol v nedeľu na vozidle McLaren 650S GT3 v dvojici súťažných jázd, ktorých súčet časov určil konečné poradie pretekov, výkon, ktorý znamenal víťazstvo v kategórii I., ale aj v skupine GT a triede GT3. Okrem toho vylepšil aj svoj najrýchlejší čas.

Miloň sa stal víťazom prestížneho seriálu FIA European Hill Climb Championship 2019 v skupine GT, triede GT3 a navyše mu patrí titul druhého vicemajstra Európy v Kategórii I. Pre tento úspech musel spolu s Jantar Teamom a vozidlom McLaren 650S GT3 absolvovať takmer kompletný seriál FIA European Hill Climb Championship, ktorý je medzi pretekmi automobilov do vrchu v podstate najvyšším na svete. Dôvodom je fakt, že svetové majstrovstvá v pretekoch do vrchu sa nekonajú. Tu je kompletné info.

Referencie

Externé odkazy 
janmilon.com - oficiálna stránka
Ján Miloň sa Európe predstavil s novým McLaren 650S GT3 - 30. apríl 2018, TopSpeed.sk

Slovenskí automobiloví pretekári
Osobnosti z Čadce